Γνώμη του Συμβουλίου

της 22ας Ιανουαρίου 2002

σχετικά με το επικαιροποιημένο πρόγραμμα σταθερότητας του Λουξεμβούργου, 2000-2004

(2002/C 33/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών(1), και ιδίως το άρθρο 5 παάγραφος 3,

τη σύσταση της Επιτροπής,

Μετά από διαβούλευση με την οικονομική και δημοσιονομική επιτροπή,

ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:

Στις 22 Ιανουαρίου 2002 του Συμβούλιο εξέτασε την επικαιροποίηση για το 2001 του προγράμματος σταθερότητας του Λουξεμβούργου, το οποίο καλύπτει την περίοδο 2001-2004.

Το Συμβούλιο σημειώνει ότι η συνετή διαχείριση των δημόσιων οικονομικών εξακολουθεί να αποτελεί την κατευθυντήρια αρχή της επικαιροποίησης του 2001. Η δημοσιονομική στρατηγική του επικαιροποιημένου προγράμματος στηρίζεται στο ότι το αποτέλεσμα της γενικής κυβέρνησης θα εξακολουθήσει να εμφανίζει καθορή χρηματοδοτική ικανότητα, σε έναν ισοσκελισμένο προϋπολογισμό της κεντρικής κυβέρνησης και στην πρόβλεψη ότι οι τακτικές δαπάνες θα αυξηθούν λιγότερο εν συγκρίσει με τον προϋπολογισμό στο σύνολό του.

Το 2000, η αύξηση του προγματικού ΑΕΠ ήταν ιδιαιτέρως έντονη, φθάνοντας το 8,5 %, χάρη στο δυναμισμό της εγχώριας ζήτησης και στο σφρίγος των εξαγωγών. Το 2001, παρά τη γενική οικονομική επιβράδυνση, η οποία ήταν συνέπεια εξωτερικών παραγόντων, η οικονομική ανάπτυξη στο Λουξεμβούργο παρέμεινε σχετικά έντονη, ανερχόμενη στο 4 % περίπου. Η αύξηση του πραγματικού ΑΕΠ προβλέπεται να επιταχυνθεί το 2002 και να παραμείνει έντονη και κατά τα επόμενα δύο έτη που καλύπτει το πρόγραμμα.

Το Συμβούλιο σημειώνει ότι το πλεόνασμα της γενικής κυβέρνησης έφθασε το 6,2 % του ΑΕΠ το 2000, υπερέβη δηλαδή πολύ την τιμή που προβλεπόταν στην επικαιροποίηση του 2000, και τούτο χάρη στην αφθονία των φορολογικών εσόδων, τα οποία αντιστάθμισαν με το παραπάνω τις σημαντικές αυξήσεις των δαπανών. Η επιβράδυνση της οικονομικής δραστηριότητας και οι συνέπειες της φορολογικής μεταρρύθμισης αναμένεται να οδηγήσουν σε συρρίκνωση του δημοσιονομικού πλεονάσματος το 2001. Συνολικά, το προβλεπόμενο δημοσιονομικό πλεόνασμα κατά την περίοδο που καλύπτει το πρόγραμμα είναι κατά τι μεγαλύτερο από αυτό που προβλέπεται στην επικαιροποίηση του 2000· τούτο οφείλεται στις καλύτερες αρχικές συνθήκες και στη βελτίωση των προοπτικών οικονομικής ανάπτυξης από το 2003 και μετά. Επομένως, οι προβλέψεις για τα δημόσια οκονομικά του Λουξεμβούργου που παρουσιάζονται στην επικαιροποίηση του 2001 του προγράμματος σταθερότητας της χώρας συνάδουν με τις επιταγές του "Συμφώνου σταθερότητας και ανάπτυξης", δεδομένου ότι το δημοσιονομικό αποτέλεσμα της γενικής κυβέρνησης θα παραμείνει σχεδόν ισοσκελισμένο ή θα καταγράψει πλεόνασμα καθ' όλη τη διάρκεια της περιόδου αναφοράς.

Το Συμβούλιο σημειώνει ότι οι τρέχουσες δαπάνες της κεντρικής κυβέρνησης συνέχισαν την ταχεία αύξησή τους κατά το 2001 και αναμένεται να διογκωθούν μέχρι το 10,5 % το 2002, δηλαδή ταχύτερα από το σύνολο των δαπανών του προϋπολογισμού. Μολονότι η κατάσταση των δημόσιων οικονομικών στο Λουξεμβούργο είναι εξαιρετικά υγιής, η ακαμψία των τρεχουσών δαπανών, η οποία αναγνωρίζεται και στην ίδια την επικαιροποίηση, ενδέχεται να εξελιχθεί σε παράγοντα κινδύνου, εάν υπάρξει σημαντική επιβράδυνση της οικονομικής ανάπτυξης μεσοπρόθεσμα. Το Συμβούλιο συστήνει να παραμείνουν οι κρατικές δαπάνες προσανατολισμένες στην πραγματοποίηση επενδυτικών δαπανών με σκοπό τη βελτίωση των υποδομών, της τεχνολογικής στάθμης της οικονομικής δραστηριότητας και του ανθρώπινου κεφαλαίου. Το Συμβούλιο χαιρετίζει τη μείωση των φορολογικών βαρών μέσω της υλοποίησης της φορολογικής μεταρρύθμισης, με ταυτόχρονη διατήρηση του υγιούς δημοσιονομικού αποτελέσματος.

Το Συμβούλιο σημειώνει ότι το Λουξεμβούργο βρίσκεται σε καλή θέση για να αντιμετωπίσει τις δημοσιονομικές επιπτώσεις της γήρανσης το πληθυσμού. Εντούτοις, απαιτείται ετοιμότητα για την προσαρμογή της πολιτικής έαν υπάρξουν αντίξοες εξελίξεις. Το Συμβούλιο σημειώνει το πολύ χαμηλό επίπεδο του δημόσιου χρέους στο Λουξεμβούργο, το οποίο είναι αποτέλεσμα της υγιούς κατάστασης των δημόσιων οικονομικών και των δημοσιονομικών πλεονασμάτων επί σειρά ετών.

(1) ΕΕ L 209 της 2.8.1997.